**Disgrifiad Swydd:** **Swyddi Gwasanaethau Proffesiynol**

|  |  |
| --- | --- |
| **Cyfadran/Cyfarwyddiaeth/Maes Gwasanaeth** | *Y Gyfadran Gwyddoniaeth a Pheirianneg* |
| **Teitl y Swydd:** | *Technegydd Cyfarpar Lled-ddargludol* |
| **Adran/Pwnc:** | *Y Ganolfan Deunyddiau Lled-ddargludol Integreiddiol (CISM)* |
| **Cyflog:** | Gradd 6 |
| **Oriau gwaith:** | Amser Llawn |
| **Nifer y swyddi:** | *1* |
| **Contract:** | Swydd am gyfnod penodol o flwyddyn yw hon i ddechrau gyda'r potensial am estyniad |
| **Lleoliad:** | Bydd deiliad y swydd hon yn gweithio ar Gampws y Bae Prifysgol Abertawe |

|  |  |
| --- | --- |
| **Prif Ddiben y Swydd** | Dyma gyfle rhagorol i unigolyn ag arbenigedd technegol i gael swydd sy'n cefnogi cyfleusterau lled-ddargludol o'r radd flaenaf yng Nghanolfan Deunyddiau Lled-ddargludol Integreiddiol (CISM) Prifysgol Abertawe. Bydd y swydd yn chwarae rôl allweddol wrth gynnal y cyfleuster a'r labordai nodweddu. Y prif waith fydd cynnal a chadw'r ystafelloedd glân a'r cyfarpar lled-ddargludol. Mae gan yr ystafell lân ystod drawiadol o gyfarpar gan alluogi ymchwil a datblygu ar lefel uwch i ystod eang o ddyfeisiau electronig. Mae cyfarpar o'r fath yn cynnwys: Dyddodi Anweddau (PECVD, PVD, MVD), Ysgythru Plasma (RIE, ICP, APS, DRIE), Cwtogi Thermol (Tube, RTA) yn ogystal ag ystafell Ffotolithograffeg lawn (Spin/Spray Coaters, Mask Aligners, Nanoimprint). Er bod profiad o ddefnyddio cyfarpar lled-ddargludol yn cael ei ffafrio, rydym hefyd yn croesawu ymgeiswyr ag arbenigedd technoleg mewn lleoliad uwch-dechnoleg sy'n cynnwys canolfannau ac offer mecanyddol, trydanol a phrosesu uwch gyda pharodrwydd i ddysgu.  Mae'r Ganolfan Deunyddiau Lled-ddargludol Integreiddiol (CISM) yn darparu cymorth ymchwil ac arloesi hollbwysig i'r Clwstwr CSConnected, rhwydwaith sy'n tyfu o bartneriaid diwydiant lled-ddargludol rhanbarthol. Mae partneriaid y Clwstwr hefyd yn cynnwys Prifysgol Abertawe a Chaerdydd, Llywodraeth Cymru a Bargen Ddinesig Prifddinas-Ranbarth Caerdydd mewn ymdrech a gydlynir i gyflwyno màs critigol a mantais gystadleuol ar gyfer gweithgynhyrchu lled-ddargludol yn y rhanbarth.  Bydd deiliad y swydd yn atebol i Reolwr Cyfleusterau a Chyfarpar CISM yn y Gyfadran Gwyddoniaeth a Pheirianneg ac yn ymuno â thîm cynyddol o staff technegol medrus, ymchwilwyr a gweithwyr gweinyddol. Daw'r cyllid ar gyfer y swydd i ddechrau gan Brosiectau Ymchwil sy'n rhan o Gronfa Cryfder mewn Lleoedd y rhanbarth gan Innovate UK.  Bydd angen i ddeiliad y swydd:   1. Gynorthwyo gyda chynnal a chadw a gweithredu ystod eang o gyfarpar. Disgwylir i'r technegydd wneud gwaith yn fewnol i gynnal a chadw offer, ond hefyd bydd angen iddo gysylltu â'r tîm technegol a gwerthwyr offer a gweithio gyda nhw i reoli gwasanaethu offer, comisiynu a materion mwy cymhleth. 2. Cael ei hyfforddi i lefel defnyddiwr sylfaenol o gyfarpar allweddol yn yr ystafell lân a labordai eraill. 3. Cynorthwyo aelodau'r tîm technegol i baratoi cyfarpar yn y cyfleuster a gosod offer newydd a phresennol. 4. Cynnal prosesau prawf safonol ar offer saernïo a nodweddu i sicrhau gweithrediad cywir yn unol â manyleb gweithgynhyrchwyr. 5. Bydd deiliad y swydd yn cefnogi staff ymchwil i sicrhau bod offer yn addas at y diben a bod yn bwynt cyswllt ar gyfer problemau ynglŷn ag offer. 6. Cynnal gwiriadau dyddiol ac wythnosol o offer prosesu, y ganolfan, y nwyon a'r cyfarpar diogelwch, rheoli rotâu glanhau a golchi dillad yr ystafell lân.    Yna rhoddir gwybod am broblemau i'r tîm technegol i'w hasesu a'u datrys. 7. Bydd angen i ddeiliad y swydd hefyd gynorthwyo wrth reoli contractau cynnal a chadw a gwasanaeth y sefydliad (gan gynnwys systemau trin aer, lleithyddion, aer wedi'i gywasgu, prosesu dŵr wedi'i oeri; canfod nwy a systemau ymwared) - gan weithio gydag adran ystadau'r brifysgol a chontractwyr allanol pan fo angen. 8. Cefnogi gweithgareddau caffael cyfarpar a chyfleusterau a threfnu dosbarthiadau a logisteg gysylltiedig. 9. Cefnogi ymweliadau gan wneuthurwyr offer a chontractwyr allanol yn ystod gwaith gwasanaethu a chynnal a chadw arferol.   Bydd deiliad y rôl yn gyfrifol am y canlynol:   1. Rheoli lefelau stoc nwyddau traul ystafelloedd glân a labordai, gan gynnwys cemegolion, silindrau nwy a nitrogen hylif. 2. Cefnogi dyletswyddau gwaredu gwastraff (gan gynnwys gwastraff asid a chemegol). 3. Rheoli rota glanhau'r ystafell lân a chasglu dillad yr ystafell lân o'r golchdy. |
| **Dyletswyddau Cyffredinol** | 1. Cyfrannu'n llawn at bolisïau Galluogi Perfformiad ac Iaith Gymraeg y Brifysgol. 2. Hyrwyddo cydraddoldeb ac amrywiaeth mewn arferion gwaith a chynnal cysylltiadau gwaith cadarnhaol. 3. Arwain ar wella perfformiad iechyd a diogelwch yn barhaus drwy ddealltwriaeth gadarn o’r proffil risg a datblygu diwylliant iechyd a diogelwch cadarnhaol. 4. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. 5. Sicrhau bod rheoli risg yn rhan annatod o'ch gweithgareddau beunyddiol i sicrhau bod arferion gwaith yn cydymffurfio â Pholisi Rheoli Risg y Brifysgol. |
| **Gwerthoedd y Gwasanaethau Proffesiynol** | Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - [Gwerthoedd Gwasanaethau Proffesiynol](https://www.swansea.ac.uk/the-university/values/professional-services-values/) - a disgwylir i bawb ddangos ymrwymiad i'r gwerthoedd hyn o'r adeg gwneud cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.  **Rydym yn Broffesiynol** Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein huniondeb a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog.  **Rydym yn Cydweithio**   Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.  **Rydym yn Ofalgar** Rydym yn derbyn cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Meini Prawf Hanfodol:**  **Gwerthoedd:**   * Tystiolaeth o ymfalchïo mewn darparu gwasanaethau ac atebion proffesiynol * Gallu gweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau'r cwsmeriaid. * Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol.   **Cymwysterau:**   * Ar ôl cwblhau cyfnod cydnabyddedig o hyfforddiant (disgwylir o leiaf HND/HNC yn ogystal â chyfnod o hyfforddiant ffurfiol yn y swydd). * Cymhwyster mewn iechyd a diogelwch neu barodrwydd i gyflawni un. * Trwydded Yrru ddilys yn y DU.     **Profiad, Gwybodaeth a Sgiliau:**   * Tystiolaeth o allu technegol mewn disgyblaeth gwyddoniaeth neu beirianneg. * Parodrwydd i weithio mewn amgylchedd ystafell lân. * Tystiolaeth o'r gallu i reoli eich gwaith eich hun a gweinyddu gweithgareddau er mwyn bodloni amserlenni tynn. * Y gallu i lunio adroddiadau a defnyddio taenlenni gan ddefnyddio pecynnau meddalwedd megis Microsoft Outlook, Word, Excel a PowerPoint.   **Meini Prawf Dymunol:**   * Gwybodaeth a phrofiad ymarferol o ddefnyddio neu gynnal cyfarpar saernïo lled-ddargludol a/neu gyfarpar ystafell lân (megis prosesau dŵr wedi'i oeri, trin aer, aer cywasgedig, dosbarthu gwactod a nwy a systemau monitro). * Profiad mewn rhoi hyfforddiant technegol i ddefnyddwyr cyfarpar. * Profiad o weithio gyda chwsmeriaid a gwerthwyr cyfarpar. * Tystiolaeth o ymrwymiad i Ddatblygiad Proffesiynol Parhaus. * Y gallu i gyfathrebu yn Gymraeg. |
| **Welsh language level** | Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Gwybodaeth Ychwanegol** | Ymholiadau anffurfiol: Gareth Blayney yn [g.j.blayney@abertawe.ac.uk](mailto:g.j.blayney@swansea.ac.uk) |

  